AAV บวกอีก 7% รับงบฯ ไตรมาส 2 ดีกว่าคาด โบรกฯ แนะ “ถือ” ชี้ครึ่งปีหลังฟื้นตัวต่อเนื่อง
AAV บวกอีก 7% รับงบฯ ไตรมาส 2 ดีกว่าคาด โบรกฯ แนะ "ถือ" ชี้ครึ่งปีหลังฟื้นตัวต่อเนื่อง ล่าสุดอยู่ที่ 2.06 บาท บวก 0.14 บาท หรือ 7.29% มูลค่าซื้อขาย 181.61 ล้านบาท
AAV บวกอีก 7% รับงบฯ ไตรมาส 2 ดีกว่าคาด โบรกฯ แนะ "ถือ" ชี้ครึ่งปีหลังฟื้นตัวต่อเนื่อง ล่าสุดอยู่ที่ 2.06 บ. บวก 0.14 บ. หรือ 7.29% มูลค่าซื้อขาย 181.61 ลบ.
13 ส.ค. 2563

ผู้สื่อข่าวรายงานว่า ราคาหุ้น บริษัท เอเชีย เอวิเอชั่น จำกัด (มหาชน) หรือ AAV ล่าสุด ณ เวลา 11.24 น. อยู่ที่ 2.06 บาท บวก 0.14 บาท หรือ 7.29% สูงสุดที่ 2.08 บาท ต่ำสุดที่ 1.97 บาท ด้วยมูลค่าซื้อขาย 181.61 ล้านบาท

ด้าน บล.เคจีไอ (ประเทศไทย) ระบุในบทวิเคราะห์ แนะนำ “ถือ” หุ้น AAV ราคาเป้าหมาย 2.08 บาท/หุ้น โดยไตรมาส 2/63 AAV ขาดทุนสุทธิ 1.14 พันล้านบาท ดีกว่าประมาณการของบล.เคจีไอ (ประเทศไทย) ที่คาดว่าจะขาดทุนสุทธิถึง 2.64 พันล้านบาท และดีกว่า consensus ที่คาดว่าจะขาดทุน 2.16 พันล้านบาท) จากที่มีกำไรสุทธิ 482 ล้านบาทในไตรมาส 2/62 และจากขาดทุนสุทธิ 671 ล้านบาทในไตรมาส 1/63 โดยผลประกอบการที่ขาดทุนน้อยกว่าคาดในไตรมาส 2/63 เป็นเพราะ AAV บันทึกกำไรจากอัตราแลกเปลี่ยนที่ยังไม่รับรู้ 1.81 พันล้านบาท
ทั้งนี้เมื่อพิจารณาจากผลการดำเนินงานในไตรมาส 2/63 มองว่ายังมี downside อีกถ้าหากสนามบินยังปิดรับนักท่องเที่ยวต่างชาติต่อไปจนถึงสิ้นปีนี้ โดยยังคงประมาณการจำนวนผู้โดยสารปีนี้เอาไว้ที่ 9.6 ล้านคน จาก 4.8 ล้านคนในครึ่งปีแรกปี 2563 และคาดว่าจะฟื้นเป็น 12.5 ล้านคน (เพิ่มขึ้น 30.6% เมื่อเทียบจากปีก่อน) ในปี 2564
นอกจากนี้คาดว่าค่าตั๋วเฉลี่ยจะเพิ่มขึ้น 20% ในปี 2563 และเพิ่มขึ้นอีก 5% ในปี 2564 ตาม Capacity ของที่นั่งที่ลดลงไปจากเดิม 30% ยิ่งไปกว่านั้น ยังคาดว่าผลประกอบการจะฟื้นตัวขึ้นได้ในครึ่งปีหลัง 2/63 และในปี 2564 จากการกลับมาเปิดบริการเที่ยวบินเพิ่มในอีกสองสามเดือนข้างหน้า